Anmodning om en rådgivende udtalelse fra EFTA-Domstolen indgivet af Borgarting lagmannsrett den 4. juli 2019 i straffesagen mod F og G

(Sag E-5/19)

(2019/C 378/04)

Borgarting lagmansrett har ved skrivelse af 4. juli 2019, som indgik til EFTA-Domstolens justitskontor den 5. juli 2019, anmodet EFTA-Domstolen om en rådgivende udtalelse om nedenstående spørgsmål i en straffesag mod F og G:

1. Anvendelse af forbuddet mod markedsmanipulation på reelle transaktioner

Er det foreneligt med markedsmisbrugsdirektivets artikel 5, stk. 2, litra a), nr. i), at transaktioner, der reelt finder sted, dvs. transaktioner, hvorved omkostninger og risiko fuldt ud overføres mellem uafhængige parter, kan henføres under udtrykket »afgiver (eller kan afgive) urigtige eller vildledende signaler«?

2. Transaktioner, der ikke er udtryk for en reel interesse i at købe og sælge

Er det foreneligt med markedsmisbrugsdirektivets artikel 5, stk. 2, litra a), nr. i), at en handelsordre, der er afgivet, eller en transaktion, der er udført og rapporteret til markedet med angivelse af korrekt pris og volumen, alligevel anses for at være markedsmanipulation, såfremt det vurderes, at den giver et fejlagtigt indtryk af eller vildledende signaler om den reelle interesse i at købe og sælge det pågældende værdipapir?

3. Transaktion på et unormalt eller kunstigt niveau

Er det foreneligt med markedsmisbrugsdirektivets artikel 5, stk. 2, litra a), nr. ii), at vurderingen af, om en pris er på et »unormalt« eller »kunstigt« niveau, støttes på de individuelle krav til den investor/de investorer, der udfører en handelsordre eller transaktion, herunder f.eks. deres strategi, en vurdering af det pågældende værdipapir og/eller af markedssituationen (udbud og efterspørgsel), og en generel forventning om, at andre investorer sælger og køber til de optimale priser i overensstemmelse med deres egne reelle interesser i at købe og sælge og således f.eks. ikke sælger til en lavere pris end den, som de er villige til at betale for også at købe?

Er det i forbindelse med afgørelsen af, om en pris er på et »unormalt« eller »kunstigt« niveau, foreneligt med markedsmisbrugsdirektivets artikel 5, stk. 2, litra a), nr. ii), at det lægges til grund, at en individuel handelsordre eller transaktion kan anses for at udgøre et sådant niveau?

I hvilket omfang og under hvilke omstændigheder vil en transaktion, der vedrører et værdipapir, der ikke handles på en auktion (mekanisme), men som er opstået i kraft af direkte forhandlinger mellem to ud af flere mæglerselskaber, være i stand til at sikre prisen, jf. markedsmisbrugsdirektivets artikel 5, stk. 2, litra a), nr. ii)?

4. Legitime grunde for transaktionen eller handelsordren

Er det foreneligt med markedsmisbrugsdirektivets artikel 5, stk. 2, litra a), nr. ii), at anse det for at være en »legitim grund« til at udføre en transaktion eller en handelsordre, der opfylder kriteriet i nr. i) og ii), at den part, der gennemførte transaktionen eller handelsordren, ønskede at:

— afsløre andre investorers reelle interesse i at købe eller sælge,

— drage fordel af andre investorers usikkerhed eller manglende oplysninger om den reelle interesse i at købe og sælge på markedet, eller

— afsløre, om der er urigtige oplysninger om udbud, efterspørgsel eller pris på markedet.

5. Videregivelse af oplysninger

Er det foreneligt med markedsmisbrugsdirektivets artikel 5, stk. 2, litra c), at anse oplysninger for at være »videregivet«, når:

— en investor har givet oplysninger til en mægler for, at de kan videregives til en eller flere andre investorer på markedet, eller